Europska kratkodlaka mačka
Europska kratkodlaka mačka je kratkodlaka pasmina domaće mačke.

Porijeklo 

Europska kratkodlaka je jedna od najstarijih i vrlo uobičajenih pasmina kontinentalne Europe.
Prihvaćena je i standardizirana tek u novije vrijeme, godine  1982 . je ovu pasminu priznala međunarodna felinološka asocijacija Fédération Internationale Féline (FIFe).

Danas se europska kratkodlaka izlaže u III.kategoriji - kratkodlake mačke.

Uzgaja se selektivno a većina registara ne dopušta potomke nastale križanjem s britanskom kratkodlakom mačkom.

Karakteristike 

Tjelesna obilježja europske kratkodlake mačke uglavnom su nalik pasmini britanske kratkodlake.
Ima snažno, mišićavo tijelo i gustu dlaku koja je štiti od svih vremenskih uvjeta.
Od britanske se razlikuje nešto dužim licem s manje istaknutom vilicom, i nije toliko krupna.

Po naravi je mirna, povučena i inteligentna.

Izgled 

 Tijelo: srednje do velike veličine, mišićavo i elegantno
 Glava: od trokutaste do okrugle, s izraženom njuškom
 Oči: Velike, okrugle i dobro razmaknute
 Uši: srednje veličine, uspravne, s oblim vrhom
 Rep: širok, srednje duljine, sužava se prema vrhu
 Dlaka: kratka, gusta i nakostriješena
 Boje: europska kratkodlaka priznata je u mnogim bojama i kombinacijama boja.

Zanimljivost 

Domaće kratkodlake mačke bez rodovnice koje su tipične za većinu zemalja pa tako i za Hrvatsku, također se mogu izlagati na izložbama mačaka u kategoriji Domaća mačka. 
Naročito lijepi primjerci mogu prema procjeni sudaca biti predloženi u kategoriju Europska kratkodlaka mačka.

Vanjske poveznice 

 FIFe, standard Europske kratkodlake mačke 
 Felinološki savez Australije, standard Europske kratkodlake mačke 

Domaće mačke